stanford-oval/wikipedia huggingface dataset:
มันมากับความมืด
แหล่งข้อมูลอื่น

ชีวประวัติ มันมากับความมืด ที่ ฐานข้อมูลภาพยนตร์ไทย
| ด ค กผลงานโดย หม่อมเจ้าชาตรีเฉลิม ยุคล |
| --- | --- | --- |
| กำกับภาพยนตร์ |  มันมากับความมืด (2514)  เขาชื่อกานต์ (2516)  เทพธิดาโรงแรม (2517)  ความรักครั้งสุดท้าย (2517)  ผมไม่อยากเป็นพันโท (2518)  นางแบบมหาภัย (2518)  เทวดาเดินดิน (2519)  รักคุณเข้าแล้ว (2520)  ทองพูน โคกโพ ราษฎรเต็มขั้น (2520)  กาม (2521)  อุกาฟ้าเหลือง (2523)  ถ้าเธอยังมีรัก (2524)  มือปืน (2526)  อิสรภาพของทองพูน โคกโพ (2527)  ครูสมศรี (2529)  คนเลี้ยงช้าง (2533)  น้องเมีย (2533)  มือปืน 2 สาละวิน (2536)  เฮโรอีน (2537)  เสียดาย (2537)  เสียดาย 2 (2539)  กล่อง (2541)  สุริโยไท (2544)  ความรักครั้งสุดท้าย (2546)  ตำนานสมเด็จพระนเรศวรมหาราช (2550–2558) องค์ประกันหงสา  ประกาศอิสรภาพ  ยุทธนาวี  ศึกนันทบุเรง  ยุทธหัตถี  อวสานหงสา  พันท้ายนรสิงห์ (2558–2559)  |  |
| อำนวยการสร้าง |  คืนบาป พรหมพิราม (2546)  โหมโรง (2547)  |  |
เจ้าจอมมารดางิ้ว

| เจ้าจอมมารดางิ้ว |
| --- | --- |
คู่สมรส: พระเจ้าบรมวงศ์เธอ พระองค์เจ้าลักขณานุคุณ
บุตร: สมเด็จพระนางเจ้าโสมนัสวัฒนาวดี
บิดามารดา: ทองสุข (บิดา) ทองจันทร์ (มารดา)
เจ้าจอมมารดางิ้ว เป็นหม่อมห้ามในพระเจ้าบรมวงศ์เธอ พระองค์เจ้าลักขณานุคุณ พระราชโอรสในพระบาทสมเด็จพระนั่งเกล้าเจ้าอยู่หัว เป็นหม่อมมารดาในสมเด็จพระนางเจ้าโสมนัสวัฒนาวดี พระอัครมเหสีในพระบาทสมเด็จพระจอมเกล้าเจ้าอยู่หัว
ประวัติ

เจ้าจอมมารดางิ้ว อยู่ในสกุลสุวรรณทัต บิดาชื่อทองสุข มารดาชื่อทองจันทร์
ต่อมาได้เข้าเป็นหม่อมห้ามในพระเจ้าบรมวงศ์เธอ พระองค์เจ้าลักขณานุคุณ พระราชโอรสในพระบาทสมเด็จพระนั่งเกล้าเจ้าอยู่หัว และให้ประสูติการพระธิดาคือ หม่อมเจ้าโสมนัส ในปี พ.ศ. 2377 แต่ไม่ช้านานนักพระองค์เจ้าลักขณานุคุณก็สิ้นพระชนม์ในปี พ.ศ. 2378 เมื่อพระบาทสมเด็จพระนั่งเกล้าเจ้าอยู่หัวทราบเช่นนั้นจึงรับหม่อมเจ้าโสมนัสมาบำรุงเลี้ยงในพระบรมมหาราชวัง และสถาปนาเป็น พระเจ้าหลานเธอ พระองค์เจ้าโสมนัสวัฒนาวดี
ล่วงมาในรัชกาลพระบาทสมเด็จพระจอมเกล้าเจ้าอยู่หัว ทรงรับแต่งตั้งให้พระองค์เจ้าโสมนัสเป็น สมเด็จพระนางเจ้าโสมนัสวัฒนาวดี แล้วได้สถาปนาให้หม่อมงิ้วในพระองค์เจ้าลักขณานุคุณขึ้นเป็น เจ้าจอมมารดางิ้ว ด้วยเป็นหม่อมมารดาในพระอัครมเหสี และพำนักอยู่กับพระธิดาในพระบรมมหาราชวัง แต่หลังการสวรรคตของสมเด็จพระนางเจ้าโสมนัสวัฒนาวดีในปี พ.ศ. 2395 เจ้าจอมมารดางิ้วได้ขอออกจากพระบรมมหาราชวังกลับไปพำนักอยู่กับ พระยาราชภักดีศรีรัตนสมบัติบวรพิริยพาห (ทองคำ) ผู้เป็นพี่ชาย และกล่าวกันว่าเจ้าจอมมารดางิ้วมีทรัพย์สมบัติมากนักจนต้องใช้เรือเอี้ยมจุ๊นบรรทุก
ในวัฒนธรรมสมัยนิยม

มีนักแสดงผู้รับบท เจ้าจอมมารดางิ้ว ได้แก่
ชุติมา สิงห์ใจชื่น จากละครเรื่อง หม่อมเป็ดสวรรค์ (2567)
บาสเกตบอลอเมริคัพ 2022

| รายละเอียดการแข่งขัน |
| --- | --- |
ประเทศเจ้าภาพ: บราซิล
วันที่: 2–11 กันยายน
ทีม: 12
สนาม: 1 (ใน 1 เมืองเจ้าภาพ)
อันดับหลังจบการแข่งขัน
ชนะเลิศ:  อาร์เจนตินา (3rd ครั้ง)
รองชนะเลิศ:  บราซิล
อันดับสาม:  สหรัฐอเมริกา
อันดับสี่:  แคนาดา
สถิติการแข่งขัน
จำนวนนัด: 26
MVP:  กาเบรียล เด็ค
ผู้ทำคะแนนสูงสุด:  กาเบรียล เด็ค (21.2 แต้มต่อเกม)
← 2017 2025 → 
บาสเกตบอลอเมริคัพ 2022 (อังกฤษ: 2022 FIBA AmeriCup) เป็นการแข่งขันบาสเกตบอลอเมริคัพครั้งที่ 19 ซึ่งเป็นการแข่งขันหลักสำหรับบาสเกตบอลทีมชาติชายของฟีบาอเมริกา การแขง่ขันครั้งนี้จัดขึ้นที่เรซีฟี, ประเทศบราซิล โดยที่บราซิเลียถูกเปลี่ยนให้เป็นเมืองเจ้าภาพสำรองเพียงหนึ่งเดือนก่อนเริ่มการแข่งขัน เดิมกำหนดจะจัดขึ้นในปี ค.ศ. 2021 แต่ถูกเลื่อนออกไปเนื่องจากการระบาดทั่วของโควิด-19 เป็นวันที่ 2 ถึง 11 กันยายน ค.ศ. 2022
บาสเกตบอลอเมริคัพ 2022 ปิดฉากด้วยการที่อาร์เจนตินาชนะบราซิลในรอบชิงชนะเลิศและเป็นผู้ชนะสมัยที่ 3 สหรัฐได้รับเหรียญทองแดงด้วยชัยชนะเหนือแคนาดา
ทีมที่ผ่านการคัดเลือก

บทความหลัก: บาสเกตบอลอเมริคัพ 2022 รอบคัดเลือก
12 ทีมที่ผ่านเข้าสู่การแข่งขันรอบสุดท้าย
| ทีม | การคัดเลือก | วันที่ | App | Last | อันดับที่ดีที่สุด |
| --- | --- | --- | --- | --- | --- |
|  บราซิล | สามอันดับแรก กลุ่ม B | 28 พฤศจิกายน 2020 | 19 | 2017 | 01 !ชนะเลิศ (1984, 1988, 2005, 2009) |
|  ปานามา | สามอันดับแรก กลุ่ม B | 28 พฤศจิกายน 2020 | 13 | 2017 | 04 !อันดับที่ 4 (1984) |
|  สหรัฐอเมริกา | สามอันดับแรก กลุ่ม D | 30 พฤศจิกายน 2020 | 11 | 2017 | 01 !ชนะเลิศ (1992, 1993, 1997, 1999, 2003, 2007, 2017) |
|  สาธารณรัฐโดมินิกัน | สามอันดับแรกกลุ่ม C | 19 กุมภาพันธ์ 2021 | 14 | 2017 | 03 !อันดับที่ 3 (2011) |
|  เม็กซิโก | สามอันดับแรกกลุ่ม D | 19 กุมภาพันธ์ 2021 | 15 | 2017 | 01 !ชนะเลิศ (2013) |
|  แคนาดา | สามอันดับแรกกลุ่ม C | 20 กุมภาพันธ์ 2021 | 19 | 2017 | 02 !รองชนะเลิศ (1980, 1999) |
|  ปวยร์โตรีโก | สามอันดับแรกกลุ่ม D | 20 กุมภาพันธ์ 2021 | 19 | 2017 | 01 !ชนะเลิศ (1980, 1989, 1995) |
|  อุรุกวัย | สามอันดับแรกกลุ่ม B | 21 กุมภาพันธ์ 2021 | 18 | 2017 | 02 !รองชนะเลิศ (1984) |
|  เวเนซุเอลา | สามอันดับแรกกลุ่ม A | 21 กุมภาพันธ์ 2021 | 17 | 2017 | 01 !ชนะเลิศ (2015) |
|  อาร์เจนตินา | สามอันดับแรกกลุ่ม A | 21 กุมภาพันธ์ 2021 | 19 | 2017 | 01 !ชนะเลิศ (2001, 2011) |
|  โคลอมเบีย | สามอันดับแรกกลุ่ม A | 22 กุมภาพันธ์ 2021 | 2 | 2017 | 11 !อันดับที่ 11 (2017) |
|  หมู่เกาะเวอร์จินของสหรัฐ | สามอันดับแรกกลุ่ม C | 4 มีนาคม 2021 | 6 | 2017 | 04 !อันดับที่ 4 (2017) |
แหล่งข้อมูลอื่น

เว็บไซต์ทางการ
Tournament summary เก็บถาวร 2022-09-12 ที่ เวย์แบ็กแมชชีน
| ด ค กบาสเกตบอลอเมริคัพ |
| --- | --- |
การแข่งขัน:  เปอร์โตริโก 1980  บราซิล 1984  อุรุกวัย 1988  เม็กซิโก 1989  สหรัฐอเมริกา 1992  เปอร์โตริโก 1993  อาร์เจนตินา 1995  อุรุกวัย 1997  เปอร์โตริโก 1999  อาร์เจนตินา 2001  เปอร์โตริโก 2003  สาธารณรัฐโดมินิกัน 2005  สหรัฐอเมริกา 2007  เปอร์โตริโก 2009  อาร์เจนตินา 2011  เวเนซุเอลา 2013  เม็กซิโก 2015  อาร์เจนตินา / โคลอมเบีย / อุรุกวัย 2017  บราซิล 2022  2025 รอประกาศ  
รอบคัดเลือก:  2007  2009  2011  2013  2015  2017  2022  2025 
ผู้เล่น:  1980  1984  1988  1989  1992  1993  1995  1997  1999  2001  2003  2005  2007  2009  2011  2013  2015  2017  2022 
รางวัลและสถิติ:  Most Valuable Player  Top Scorer  All-Tournament Team  Winning head coaches  Records
สะพานมิตรภาพ 2 (ไทย–มาเลเซีย)

| สะพานบูกิตบูงา–บ้านบูเก๊ะตา |
| --- | --- |
Jambatan Persahabatan

เส้นทาง: ยานยนต์
ข้าม: แม่น้ำโก-ลก ชายแดนมาเลเซีย–ไทย
ที่ตั้ง: บูกิตบูงา รัฐกลันตัน
ชื่อทางการ: สะพานมิตรภาพ
ข้อมูลจำเพาะ
ประเภท: สะพานคานรูปกล่อง
ความยาว: 120 เมตร
ความกว้าง: 16.9 เมตร
ประวัติ
วันเปิด: 21 ธันวาคม 2552
ที่ตั้ง

สะพานบ้านบูเก๊ะตา (มลายู: Jambatan Bukit Tal) เป็นสะพานข้ามแม่น้ำโก-ลกแห่งที่ 2 เชื่อมระหว่างบ้านบูเก๊ะตา ตำบลโละจูด อำเภอแว้ง จังหวัดนราธิวาส กับบ้านบูกิตบูงา รัฐกลันตัน ประเทศมาเลเซีย เป็นสะพานคอนกรีต 2 ช่องจราจร ยาว 120 เมตร กว้าง 16.9 เมตร ดำเนินการสร้างโดยกรมทางหลวงของไทย และกรมโยธาธิการ มาเลเซีย ใช้เวลาสร้าง 1 ปี งบประมาณ 90 ล้านบาท โดยออกค่าใช้จ่ายฝ่ายละครึ่ง เปิดให้บริการ 08.00-17.00 น. ในฐานะจุดผ่อนปรนชั่วคราว โดยเป็นหนึ่งในแผนงานพัฒนาเขตเศรษฐกิจสามฝ่ายอินโดนีเซีย-มาเลเซีย-ไทย และยุทธศาสตร์การพัฒนาร่วมสำหรับพื้นที่ชายแดนไทย-มาเลเซีย ร่วมลงนามโครงการเมื่อวันที่ 14 ตุลาคม พ.ศ. 2547 สะพานแห่งนี้ยังสร้างในโอกาสครบรอบ 50 ปีความสัมพันธ์ทางการทูตไทยและมาเลเซีย หลังจากที่สะพานข้ามแม่น้ำโก-ลกแห่งแรก เชื่อมสุไหงโก-ลกกับเขตรันเตาปันจัง ได้สร้างมาแล้วถึง 34 ปี
พิธีเปิดมีขึ้นเมื่อวันศุกร์ที่ 21 ธันวาคม พ.ศ. 2550 โดยพล.อ. สุรยุทธ์ จุลานนท์ นายกรัฐมนตรี และภริยา เป็นประธานในพิธี พร้อมด้วยนายนิตย์ พิบูลสงคราม รัฐมนตรีว่าการกระทรวงการต่างประเทศ พล.ร.อ. ธีระ ห้าวเจริญ รัฐมนตรีว่าการกระทรวงคมนาคม พล.ร.อ. บุญรอด สมทัศน์ รัฐมนตรีว่าการกระทรวงกลาโหม และนายพระนาย สุวรรณรัตน์ ผอ.ศอ.บต. ส่วนฝ่ายมาเลเซีย ดาโต๊ะ ซรี อับดุลละฮ์ อะฮ์มัด บาดาวี นายกรัฐมนตรี และภริยาเป็นประธานในพิธี
ต่อมาในวันพุธที่ 9 ธันวาคม พ.ศ. 2552 นายอภิสิทธิ์ เวชชาชีวะ นายกรัฐมนตรี นายสุเทพ เทือกสุบรรณ รองนายกรัฐมนตรีด้านความมั่นคง และ พล.อ. ประวิตร วงษ์สุวรรณ รัฐมนตรีว่าการกระทรวงกลาโหม ได้เข้าร่วมพิธีเปิดสะพานมิตรภาพไทย-มาเลเซีย กับนายนาจิบ ราซัก นายกรัฐมนตรีมาเลเซีย ได้มีพิธีตั้งชื่อสะพานแห่งนี้ว่า สะพานมิตรภาพ (มลายู: Jambatan Persahabatan) และลงนามความตกลงว่าด้วยการบริหารจัดการ การบำรุงรักษา และการใช้งานสะพานมิตรภาพ
ดูเพิ่ม

สะพานรันเตาปันจัง–สุไหงโก-ลก
แม่อายสะอื้น

| แม่อายสะอื้น |
| --- | --- |
ประเภท: ละครโทรทัศน์
สร้างโดย: พ.ศ. 2547 :เป่า จิน จง  พ.ศ. 2561 :มีเดียสตูดิโอ
เขียนโดย: บทประพันธ์ :ชุติมา สุวรรณรัต  บทโทรทัศน์  :สาวิตา
กำกับโดย: พ.ศ. 2547:นพพล โกมารชุน พ.ศ. 2561:ปัญญา ชุ่มฤทธิ์
แสดงนำ: อรรคพันธ์ นะมาตร์ ฝนทิพย์ วัชรตระกูล
ผู้ประพันธ์ดนตรีแก่นเรื่อง: พ.ศ. 2561   เพลง เสียงสะอื้นในใจ ภาษาเหนือ - แก้วกาญจน์ ชื่นเป็นนิจ  เพลง  ความรักไม่เคยไปไหน  - ชลาทิศ ตันติวุฒิ
ดนตรีแก่นเรื่องเปิด: พ.ศ. 2547   เสียงสะอื้น - รพีพร ประทุมอานนท์
ดนตรีแก่นเรื่องปิด: พ.ศ. 2547    คนข้างใจ - เดชา สุวรรณโข   คนที่รักเธอ - เดชา สุวรรณโข   เพราะรัก - ณัชชา ติยะวรบุญ
ประเทศแหล่งกำเนิด: ไทย
ภาษาต้นฉบับ: ไทย
จำนวนตอน: พ.ศ. 2547 : 15 ตอน พ.ศ. 2561: 16 ตอน
การผลิต
ผู้อำนวยการผลิต: พ.ศ. 2547   ช่อง 7  พ.ศ. 2561   ช่อง 7  
สถานที่ถ่ายทำ: ไทย
ความยาวตอน: พ.ศ. 2547 : 120 นาที  พ.ศ. 2561 : 130 นาที
ออกอากาศ
เครือข่าย: สถานีโทรทัศน์สีกองทัพบกช่อง 7 (พ.ศ. 2547 และ พ.ศ. 2561)
ออกอากาศ: 22 มกราคม พ.ศ. 2561-13 มีนาคม พ.ศ. 2561
แม่อายสะอื้น เป็นละครโทรทัศน์ไทยที่ออกอากาศครั้งแรกในปี พ.ศ. 2547 และครั้งที่สองในปี พ.ศ. 2561 บทประพันธ์ของอนัญจนา (ชุติมา สุวรรณรัตน์)  ครั้งแรกสร้างโดยค่าย เป่า จิน จง  และครั้งที่สองสร้างโดยค่าย มีเดียสตูดิโอ โดยออกอากาศตอนแรกวันจันทร์ที่ 22 มกราคม พ.ศ. 2561 ต่อจากละครหงส์เหนือมังกร
โดยก่อนหน้านี้เคยเป็นภาพยนตร์จอเงินขนาด 35 มิลลิเมตร ออกฉายในปี พ.ศ. 2515 และกลับมาฉายอีกครั้งเมื่อปี พ.ศ. 2523 นำแสดงโดย สมบัติ เมทะนี, เนาวรัตน์ วัชรา, ทัศน์วรรณ เสนีย์วงศ์, กำธร สุวรรณปิยะศิริ, สะอาด เปี่ยมพงษ์สานต์, นงลักษณ์ โรจนพรรณ, เมตตา รุ่งรัตน์, นฤพนธ์ ดุริยพันธ์, จำรูญ หนวดจิ๋ม, มาลี เวชประเสริฐ
เรื่องย่อ

เรื่องราวของดาวนิล หญิงสาวที่สวยที่สุดของหมู่บ้านหนึ่งในอำเภอแม่อาย ที่มีฝีมือในการรำดาบเป็นอย่างมาก เธอเป็นลูกสาวของคำปัน ครูสอนศิลปะการแสดงล้านนา ที่เลี้ยงชีพด้วยการแสดงของคณะละคร จนกระทั่ง ถูกหนานเมืองเจ้าของคณะละครคู่แข่งกลั่นแกล้งทุกวิถีทาง ทำให้คณะละครของคำปันย่ำแย่ จนในท้ายที่สุด ดาวนิลจึงต้องตัดสินใจเดินทางมาหาเงินในกรุงเทพฯ แต่แท้ที่จริงแล้วเธอโดนหลอกให้ไปขายตัว แทนที่จะเป็นงานแสดงศิลปะล้านนาที่เธอถนัด
เหตุการณ์ผ่านไป เธอกลายเป็นดาราที่มือชื่อเสียงขึ้นมา แต่เธอต้องแลกด้วยการลืมอดีตของเธอ นั่นหมายถึง พ่อ น้อง และลูกของเธอไว้ที่แม่อาย และนี่เอง ที่กลายเป็นปมที่กดดันเธอ ให้ทำสิ่งที่ไม่มีใครคาดคิด
เพลงประกอบละคร

เสียงสะอื้นในใจ ขับร้อง แก้วกาญจน์ ชื่นเป็นนิจ
ความรักไม่เคยไปไหน ขับร้อง ชลาทิศ ตันติวุฒิ
รางวัลที่ได้รับ

ละครปี 2547
รางวัลHamburger Awards นักแสดงชายยอดเยี่ยม (สุประวัติ ปัทมสูต) ปี 2547
รางวัลHamburger Awards นักแสดงหญิงยอดเยี่ยม (วรนุช วงษ์สวรรค์) ปี 2547
รางวัลHamburger Awards นักแสดงหญิงยอดเยี่ยม (วรนุช วงษ์สวรรค์) ปี 2547
รางวัล ASIAN TELEVISION AWARDS 2004 ประเทศสิงคโปร์ นักแสดงชายยอดเยี่ยม (สุประวัติ ปัทมสูต) ปี 2547
รางวัลท็อปอวอร์ด 2004 นักแสดงนำหญิงยอดเยี่ยม (วรนุช วงษ์สวรรค์) ปี 2547
รางวัลท็อปอวอร์ด 2004 นักแสดงสมทบชายยอดเยี่ยม (สุประวัติ ปัทมสูต) ปี 2547
รางวัลท็อปอวอร์ด 2004 นักแสดงสมทบหญิงยอดเยี่ยม (สุฐิตา เรืองรองหิรัญญา) ปี 2547
รางวัลท็อปอวอร์ด 2004 ผู้กำกับละครยอดเยี่ยม (นพพล โกมารชุน) ปี 2547
รางวัลท็อปอวอร์ด 2004 ละครยอดเยี่ยม ปี 2547
รางวัลคมชัดลึก อวอร์ด ครั้งที่ 2 ละครยอดเยี่ยม ปี 2547
รางวัลสตาร์เอนเตอร์เทนเมนต์อวอร์ดส 2004 ครั้งที่ 3 ละครยอดเยี่ยม ปี 2547
รางวัลสตาร์เอนเตอร์เทนเมนต์อวอร์ดส 2004 ครั้งที่ 3 ผู้เขียนบทยอดเยี่ยม (เพ็ญสิริ เศวตวิหารี) (พัญสร เศวตวิหารี) ปี 2547
รางวัลสตาร์เอนเตอร์เทนเมนต์อวอร์ดส 2004 ครั้งที่ 3 นักแสดงนำหญิงยอดเยี่ยม (วรนุช วงษ์สวรรค์) ปี 2547
รางวัลสตาร์เอนเตอร์เทนเมนต์อวอร์ดส 2004 ครั้งที่ 3 นักแสดงสมทบชายยอดเยี่ยม (สุประวัติ ปัทมสูต) ปี 2547
รางวัลสตาร์เอนเตอร์เทนเมนต์อวอร์ดส 2004 ครั้งที่ 3 นักแสดงสมทบหญิงยอดเยี่ยม (สุฐิตา เรืองรองหิรัญญา) ปี 2547
รางวัลสตาร์เอนเตอร์เทนเมนต์อวอร์ดส 2004 ครั้งที่ 3 ผู้กำกับละครยอดเยี่ยม (นพพล โกมารชุน) ปี 2547
รางวัลรางวัลโทรทัศน์ทองคำ นักแสดงนำหญิงยอดเยี่ยม (วรนุช วงษ์สวรรค์) ปี 2547
รางวัลรางวัลโทรทัศน์ทองคำ นักแสดงสมทบชายยอดเยี่ยม (สุประวัติ ปัทมสูต) ปี 2547
รางวัลรางวัลเมขลา ผู้เขียนบทยอดเยี่ยม (เพ็ญสิริ เศวตวิหารี) (พัญสร เศวตวิหารี) ปี 2547
รางวัลรางวัลเมขลา นักแสดงนำหญิงยอดเยี่ยม (วรนุช วงษ์สวรรค์) ปี 2547
รางวัลรางวัลเมขลา นักแสดงสมทบชายยอดเยี่ยม (สุประวัติ ปัทมสูต) ปี 2547
รางวัลรางวัลเมขลา ผู้กำกับละครยอดเยี่ยม (นพพล โกมารชุน) ปี 2547
รางวัลรางวัลเมขลา ละครชีวิตยอดเยี่ยม ปี 2547
รางวัลรางวัลเมขลา รางวัล SMS ละครมหาชน (สุฐิตา เรืองรองหิรัญญา) ปี 2547
รางวัลละครเรทติ้งสูงสุดติดต่อกัน 4 สัปดาห์ จากสถานีโทรทัศน์สีกองทัพบกช่อง 7
ละครปี 2561
รางวัลรางวัล สยามดารา สตาร์ อวอร์ดส นักแสดงนำหญิงยอดเยี่ยม สาขาละครโทรทัศน์ (ฝนทิพย์ วัชรตระกูล) ปี 2561
รางวัล รางวัล สยามดารา สตาร์ อวอร์ดส นักแสดงดาวรุ่งหญิง (พรชดา เครือคช) ปี 2561
แหล่งข้อมูลอื่น

เรื่องย่อละครแม่อายสะอื้น | ช่อง 7
เรื่องย่อละครแม่อายสะอื้น | Bugaboo.TV
แม่อายสะอื้น (2018) ที่สยามโซน
เรื่องย่อแม่อายสะอื้น 2561:kapook.com
เรื่องย่อแม่อายสะอื้น 2561 : mgronline.com
เรื่องย่อ บทละครรายตอน แม่อายสะอื้น 2561 : TrueID-Dara[ลิงก์เสีย]
ปาตริก ฟัน อานโฮลต์

ปาตริก โยน มีเคล ฟัน อานโฮลต์ (ดัตช์: Patrick John Miguel van Aanholt; เกิดวันที่ 29 สิงหาคม ค.ศ. 1990) เป็นนักฟุตบอลชาวดัตช์ ปัจจุบันเล่นในตำแหน่งแบ็กซ้ายให้กับคริสตัลพาเลซในพรีเมียร์ลีก และทีมชาติเนเธอร์แลนด์
เขาเริ่มต้นอาชีพกับเชลซี ซึ่งเขาถูกปล่อยยืมตัวให้กับห้าสโมสร ต่อมาใน ค.ศ. 2014 เขาย้ายไปร่วมทีมซันเดอร์แลนด์ ด้วยค่าตัว 1.5 ล้านปอนด์ และในเดือนมกราคม ค.ศ. 2017 เขาย้ายไปคริสตัลพาเลซ ด้วยค่าตัว 14 ล้านปอนด์ ในวันที่ 24 สิงหาคม ค.ศ. 2019 ฟัน อานโฮลต์ทำประตูชัยช่วยให้คริสตัลพาเลซบุกชนะแมนเชสเตอร์ยูไนเต็ดที่โอลด์แทรฟฟอร์ด 2–1 เขากลายเป็นผู้เล่นคนแรกที่ทำประตูชัยในนาทีสุดท้ายที่โอลด์แทรฟฟอร์ด
ฟัน อานโฮลต์ ได้เล่นให้กับทีมชาติเนเธอร์แลนด์ชุดเยาวชนในหลายอายุ ก่อนที่จะได้ขึ้นมาเล่นให้กับชุดใหญ่ใน ค.ศ. 2013
แหล่งข้อมูลอื่น

สถิติของ ปาตริก ฟัน อานโฮลต์ ที่ Soccerbase
"P. van Aanholt". Voetbal International (ภาษาดัตช์).
"Netherlands U17 profile at OnsOranje". คลังข้อมูลเก่าเก็บจากแหล่งเดิมเมื่อ 17 ธันวาคม 2014. สืบค้นเมื่อ 19 ตุลาคม 2012.
"Netherlands U19 profile at OnsOranje". คลังข้อมูลเก่าเก็บจากแหล่งเดิมเมื่อ 17 ธันวาคม 2014. สืบค้นเมื่อ 19 ตุลาคม 2012.
"Netherlands U21 profile at OnsOranje". คลังข้อมูลเก่าเก็บจากแหล่งเดิมเมื่อ 22 กันยายน 2012. สืบค้นเมื่อ 23 มกราคม 2018.
| ด ค กผู้เล่นชุดปัจจุบันของสโมสรฟุตบอลคริสตัลพาเลซ  |
| --- | --- |
 1 บัตแลนด์  2 Ward  4 มิลิวอเยวิช  5 ทอมกินส์  8 กูยาเต  9 อายูว์  11 ซาอา  12 ซาโก  13 กวยตา  15 Schlupp  17 แบนเตเก  18 McArthur  19 Henderson  21 วิกคัม  22 เอดัวร์  23 Camarasa  24 เคฮิลล์  30 เฮนเดอร์สัน  34 เคลลี  44 Riedewald  ผู้จัดการ: กลาสเนอร์
นินา ฌิฌิช

| นินา ฌิฌิช |
| --- | --- |
ฌิฌิชระหว่างการซ้อมสำหรับการประกวดเพลงยูโรวิชันปี 2013
ข้อมูลพื้นฐาน
เกิด: 20 เมษายน ค.ศ. 1985 (39 ปี) นิกชิช มอนเตเนโกร ยูโกสลาเวีย
แนวเพลง: ป็อป
อาชีพ: นักร้อง
ช่วงปี: ค.ศ. 2004–ปัจจุบัน
นักดนตรี
นินา ฌิฌิช (มอนเตเนโกร: Nina Žižić / Нина Жижић, ออกเสียง: [nîna ʒǐʒit͡ɕ]; เกิด 20 เมษายน ค.ศ. 1985) เป็นนักร้องชาวมอนเตเนโกร เธอเริ่มอาชีพศิลปินในปี 2004 กับวง เนเกอร์ เธอจะเป็นตัวแทนของมอนเตเนโกรในการประกวดเพลงยูโรวิชันปี 2025
การเป็นศิลปิน

ในเดือนธันวาคม ค.ศ. 2012 อาร์ทีซีจีประกาศว่าฮูซีจะเป็นตัวแทนของมอนเตเนโกรในการประกวดเพลงยูโรวิชันปี 2013 ซึ่งจัดขึ้นในมัลเมอพร้อมกับ "ศิลปินลับ" ที่ต่อมาจะเปิดเผยว่าเป็นฌิฌิช โดยได้มีการแสดงเพลง "อิกรังกา" ของพวกเขาในการประกวดรอบรองชนะเลิศรอบที่ 1 เมื่อวันที่ 14 พฤษภาคม ค.ศ. 2013 ได้อันดับที่ 12 ด้วยคะแนน 41 คะแนนและตกรอบไป
ในปี 2021 ฌิฌิชได้เข้าร่วมเป็นกรรมการในการคัดเลือกตัวแทนประเทศในการประกวดปี 2022
ฌิฌิชเข้าร่วมมอนเตซอง 2024 การคัดเลือกตัวแทนประเทศสำหรับการประกวดเพลงยูโรวิชันปี 2025 โดยเธอได้อันดับที่ 2 ตามหลังเนออนอเอ็น อย่างไรก็ตามในวันที่ 4 ธันวาคม ค.ศ. 2024 เนออนอเอ็นได้ถอนตัวหลังพบว่าได้มีการแสดงเพลงของพวกเขาตั้งแต่ปี 2023 แล้ว ซึ่งผิดกฎการแข่งขัน ในวันที่ 8 ธันวาคม ค.ศ. 2024 ได้มีการประกาศให้ฌิฌิชเป็นตัวแทนประเทศมอนเตเนโกรแทน
ผลงานเพลง > ซิงเกิล

| ชื่อ | ปี | อัลบั้มหรืออีพี |
| --- | --- | --- |
| "ริเยก้าซูซา" | 2006 | ซิงเกิลไม่มีอัลบั้ม |
| "โปตราฌีมี" | 2006 | ซิงเกิลไม่มีอัลบั้ม |
| "สโตรโกโพเวียร์ลจีโว" | 2007 | ซิงเกิลไม่มีอัลบั้ม |
| "ดรูกาอูเมนิ" | 2008 | ซิงเกิลไม่มีอัลบั้ม |
| "สเว โช เฌลิม" | 2008 | ซิงเกิลไม่มีอัลบั้ม |
| "ชาเตโมลิตีเนชู" | 2009 | ซิงเกิลไม่มีอัลบั้ม |
| "ซาบรานจูเยม" | 2011 | ซิงเกิลไม่มีอัลบั้ม |
| "โอลดลาซี" | 2012 | ซิงเกิลไม่มีอัลบั้ม |
| "ซามากรีวา" | 2013 | ซิงเกิลไม่มีอัลบั้ม |
| "กลิก" (กับวิกลูห์ สกาย) | 2013 | ซิงเกิลไม่มีอัลบั้ม |
| "คิซยู กูดบาย" | 2016 | ซิงเกิลไม่มีอัลบั้ม |
| "ปาราโนอิชาน" | 2023 | ซิงเกิลไม่มีอัลบั้ม |
| "ดอบรอด็อชลี" | 2024 | ซิงเกิลไม่มีอัลบั้ม |
ผลงานเพลง > การรับเชิญ

| ชื่อ | ปี | ศิลปินอื่น | อัลบั้มหรืออีพี |
| --- | --- | --- | --- |
| "อิกรังกา" | 2013 | ฮูซี | ซิงเกิลไม่มีอัลบั้ม |
| "คอมมอนดรีมส์" | 2023 | ดอล์ช เอรา | ซิงเกิลไม่มีอัลบั้ม |
สะพานมิตรภาพ (ไทย–พม่า)

| สะพานมิตรภาพไทย-พม่า |
| --- | --- |
Thai–Myanmar Friendship Bridge မြန်မာ-ထိုင်း ချစ်ကြည်ရေး တံတား

พิกัด: 16°41′27″N 98°31′00″E﻿ / ﻿16.69083°N 98.51667°E﻿ / 16.69083; 98.51667
เส้นทาง: ยานยนต์, ทางเท้า
ข้าม: แม่น้ำเมย ชายแดนไทย-พม่า
ที่ตั้ง:  อำเภอแม่สอด จังหวัดตาก  เมียวดี รัฐกะเหรี่ยง
เหนือน้ำ: สะพานมิตรภาพ 2 (ไทย–พม่า)
ข้อมูลจำเพาะ
ความยาว: 420 เมตร (1,380 ฟุต)
ความกว้าง: 13 เมตร (42 ฟุต 8 นิ้ว)
ประวัติ
วันเปิด: 15 สิงหาคม พ.ศ. 2540
ที่ตั้ง
th
สะพานแม่น้ำเมย เป็นสะพานข้ามแม่น้ำเมย เชื่อมระหว่างตำบลแม่สอด อำเภอแม่สอด จังหวัดตาก กับรัฐกะเหรี่ยง ประเทศพม่า เป็นสะพานคอนกรีต 2 ช่องจราจร ยาว 420 เมตร (1,380 ฟุต) กว้าง 13 เมตร (42 ฟุต 8 นิ้ว) สะพานนี้เป็นจุดเชื่อมสำคัญบนทางหลวงเอเชียสาย 1 ในทางหลวงสายเอเชีย
ดูเพิ่ม

สะพานมิตรภาพแม่น้ำสายแห่งที่ 1
สะพานมิตรภาพแม่น้ำสายแห่งที่ 2
สะพานมิตรภาพ 2 (ไทย–พม่า)
แหล่งข้อมูลอื่น

Thai – Myanmar Friendship Bridge เก็บถาวร 2019-04-17 ที่ เวย์แบ็กแมชชีน - Tourism Authority of Thailand
| สะพานข้ามแม่น้ำเมยในปัจจุบัน |
| --- | --- | --- | --- |
| เหนือน้ำ ห้วยวาเล่ย์  | สะพานมิตรภาพ (ไทย–พม่า)  | ท้ายน้ำ สะพานมิตรภาพ 2 (ไทย–พม่า)  |  |
| ด ค กพรมแดน ด่านพรมแดน และจุดผ่านแดนระหว่างประเทศไทยกับประเทศพม่า |
| --- | --- | --- |
| พรมแดนธรรมชาติ |  สามเหลี่ยมทองคำ (สบรวก)  แม่น้ำรวก  แม่น้ำสาย  ทิวเขาแดนลาว  แม่น้ำปาย  แม่น้ำสาละวิน  แม่น้ำเมย  ทิวเขาถนนธงชัย  ทิวเขาตะนาวศรี  แม่น้ำกระบุรี  |   |
| ด่านพรมแดนถาวร |  แม่สาย  แม่สาย 2  บ้านริมเมย (แม่สอด)  แม่สอด 2  ระนอง  บ้านพุน้ำร้อน   |   |
| จุดผ่อนปรน |  บ้านปางห้า  บ้านสายลมจอย  บ้านเกาะทราย  ท่าดินดำ  บ้านสบรวก  ช่องทางกิ่วผาวอก  ช่องทางหลักแต่ง  ช่องทางบ้านต้นนุ่น  ช่องทางบ้านห้วยผึ้ง  ช่องทางบ้านเสาหิน  บ้านแม่สายแลบ  บ้านน้ำเพียงดิน  ด่านสิงขร  |   |
| จุดผ่านแดนชั่วคราว |  ด่านเจดีย์สามองค์  |   |
| จุดตรวจ |  ท่าเทียบเรือสะพานปลาระนอง  ปากน้ำระนอง  ท่าเทียบเรืออันดามันคลับ  ท่าเทียบเรือศุลกากรระนอง  |   |
| อื่น ๆ |  สะพานข้ามแม่น้ำสาย 1  สะพานข้ามแม่น้ำสาย 2  สะพานมิตรภาพไทย–พม่า 1 (แม่สอด–เมียวดี)  สะพานมิตรภาพไทย–พม่า 2 (แม่สอด–เมียวดี)  |   |
ชายแดนไทย–พม่า
เพื่อน-แพง

| เพื่อน-แพง |
| --- | --- |
สร้างโดย: พอดีคำ เอ็นเทอร์เทนเมนท์
เขียนโดย: บทประพันธ์ : ยาขอบ บทโทรทัศน์ : ศุภชัย สิทธิอำพรพรรณ
กำกับโดย: สยาม น่วมเศรษฐี
แสดงนำ: ศุกลวัฒน์ คณารศ จีรนันท์ มะโนแจ่ม ฝนทิพย์ วัชรตระกูล
ผู้ประพันธ์ดนตรีแก่นเรื่อง: ปฏิเวธ อุทัยเฉลิม (ฟองเบียร์)
ดนตรีแก่นเรื่องเปิด: หนึ่งในสอง ร้องโดย พลพล พลกองเส็ง
ประเทศแหล่งกำเนิด:  ประเทศไทย
ภาษาต้นฉบับ:  ไทย
จำนวนตอน: 15 ตอน
การผลิต
ผู้อำนวยการผลิต: ธงชัย ประสงค์สันติ มณีรัตน์ ประสงค์สันติ
ความยาวตอน: 130 นาที/ตอน
ออกอากาศ
เครือข่าย:  สถานีโทรทัศน์สีกองทัพบกช่อง 7
ออกอากาศ: 12 พฤษภาคม พ.ศ. 2558 – 30 มิถุนายน พ.ศ. 2558
เพื่อน-แพง เป็นภาพยนตร์ไทยที่ออกฉายในปี พ.ศ. 2526 เขียนบทภาพยนตร์และกำกับการแสดงโดย เชิด ทรงศรี โดยดัดแปลงจากเรื่องสั้น "เพื่อนแพง" ของยาขอบ ที่ตีพิมพ์ในวารสารของเทพศิรินทร์ ฉบับชื่นชุมนุม เมื่อ พ.ศ. 2476
เพื่อน-แพง เป็นโศกนาฏกรรมเกี่ยวกับรักสามเส้า ระหว่าง เจ้าลอ (สรพงศ์ ชาตรี) กับลูกสาวสองคนของพ่อเฒ่าพิศ คือ เพื่อน (คนึงนิจ ฤกษะสาร) กับ แพง (ชณุตพร วิศิษฎโสภณ) ที่จบลงด้วยความตายของแพง พร้อมกับลูกในท้องที่เกิดจากเจ้าลอ และการฆ่าตัวตายของเจ้าลอ เพื่อเป็นการยืนยันในคำสาบานที่มีต่อเพื่อน และด้วยความเสียใจที่เป็นเหตุที่ทำให้แพงต้องตาย
เพื่อน-แพง ออกฉายครั้งแรกเมื่อวันที่ 24 กันยายน พ.ศ. 2526 โดยใช้คำโฆษณาว่า "ระหว่างความรักกับคำสาบาน อย่างไหนจะมีอำนาจสูงส่งกว่ากัน"
ได้เข้ารอบชิงรางวัลภาพยนตร์ยอดเยี่ยม รางวัลพระราชทานพระสุรัสวดีและได้รับรางวัลภาพยนตร์ยอดเยี่ยม รางวัลสุพรรณหงส์ทองคำ ประจำปี พ.ศ. 2526 โดยชณุตพร วิศิษฏโสภณ ที่รับบทแพง ได้รางวัลตุ๊กตาเงิน จากการประกวดในปีนั้น และคนึงนิจ ฤกษะสาร ที่รับบทเพื่อน ได้รับรางวัลนักแสดงประกอบยอดเยี่ยม รางวัลสุพรรณหงส์ทองคำ
ส่วนเชิด ทรงศรี ได้รับการเสนอเข้าชิงรางวัลผู้กำกับยอดเยี่ยม ทั้งรางวัลพระราชทานพระสุรัสวดีและรางวัลสุพรรณหงส์ แต่ไม่ได้รับรางวัล
ในปี พ.ศ. 2558 ถูกนำมาสร้างเป็นละครโทรทัศน์ ทางสถานีโทรทัศน์สีกองทัพบกช่อง 7 ผลิตโดย บริษัท พอดีคำ เอ็นเทอร์เทนเมนท์ จำกัด นำแสดงโดย 	ศุกลวัฒน์ คณารศ รับบท ลอ, จีรนันท์ มะโนแจ่ม รับบท เพื่อน, ฝนทิพย์ วัชรตระกูล รับบท แพง
รายชื่อนักแสดง

| ตัวละคร | ภาพยนตร์ พ> ศ. 2526 | ละคร พ> ศ. 2558 |
| --- | --- | --- |
| ลอ | สรพงศ์ ชาตรี | ศุกลวัฒน์ คณารศ |
| เพื่อน | คนึงนิจ ฤกษะสาร | จีรนันท์ มะโนแจ่ม |
| แพง | ชณุตพร วิศิษฏโสภณ | ฝนทิพย์ วัชรตระกูล |
| บุญเพ็ง (2526)/วีระ (2558) | วิโรจน์ ควันธรรม | กฤษฎา สุภาพพร้อม |
| มานพ | ไพโรจน์ ใจสิงห์ | แอนดรูว์ โคนินทร์ |
| แรม |  | อุษณีย์ วัฒฐานะ |
| แก้ว |  | อธิชนัน ศรีเสวก |
| เอี้ยง (2526)/เรือง (2558) | ปิยะ ตระกูลราษฎร์ | ภูษณะ บัวงาม |
| ก้อน |  | อติรุจ สิงหอำพล |
| โสภี | โฉมฉาย ฉัตรวิไล | ฐิตินันท์ สุวรรณถาวร |
| โฉมฉาย | ดวงดาว จารุจินดา | พิมพ์พรรณ ชลายนคุปต์ |
| เสือเทิด | สันติสุข พรหมศิริ | วินัย ไกรบุตร |
| พิศ | โดม สิงห์โมฬี | ธนายง ว่องตระกูล |
| ประจวบ | ดามพ์ ดัสกร | ศตวรรษ ดุลยวิจิตร |
| ครูแสง | สมบัติ เมทะนี | ปิยะ ตระกูลราษฎร์ |
| เจ้าคุณรัตน์ | ดิลก ทองวัฒนา | พลรัตน์ รอดรักษา |
| เสือมิ่ง | ธีรพงศ์ เหลียวรักวงศ์ | เวนย์ ฟอลโคเนอร์ |
| ผู้ใหญ่ผาด | ลิขิต เอกมงคล | สามารถ พยัคฆ์อรุณ |
| สมภารบุญ | มานพ อัศวเทพ | กรุง ศรีวิไล |
| ไม้ |  | ณรัฐ พัฒนาพงศ์ชัย |
| มาด |  | หนุงหนิง สีหราช |
| ด้วง |  | กิ๊ฟ ชวนชื่น |
| จำปา (จำเนียร) |  | ภัทรนิษฐ์ แก้วมณี |
| ลอ |  | ด.ช.ริชาร์ด เกียร์นี่ |
| เพื่อน |  | ด.ญ.ณพัศพร บุญธรรมรัตน์ |
| แพง |  | ด.ญ.ชนัญญา เลิศวัฒนามงคล |
| ลั่นทม |  | มัณฑนา หิมะทองคำ |
| วิชิต |  | ณัชฌุกรณ์ ไหมกัน |
| คุณนายทองดี | วงจันทร์ ไพโรจน์ |  |
สมชาย ศักดิกุล

| สมชาย ศักดิกุล |
| --- | --- |
ชื่อเกิด: สมชาย ศักดิกุล
รู้จักในชื่อ: เล็ก
เกิด: 10 พฤศจิกายน พ.ศ. 2496 (71 ปี) จังหวัดพระนครศรีอยุธยา
อาชีพ: นักร้องนำ นักดนตรี นักแสดง  นักพากย์ พิธีกร
เครื่องดนตรี: กีตาร์
อดีตสมาชิก: บางกอกคอนเน็คชั่น เฉลียง บาราคูดัส
สมชาย ศักดิกุล (ชื่อเล่น: เล็ก เกิดวันที่ 10 พฤศจิกายน พ.ศ. 2496)  ศิลปิน นักแสดง และนักพากย์ เป็นนักดนตรีและอดีตหัวหน้าวงบางกอกคอนเน็คชั่น (Bangkok Connection) และบาราคูดัส
ประวัติ

สมชาย พื้นเพเป็นชาวอำเภอมหาราช จังหวัดพระนครศรีอยุธยา จบการศึกษาจากมหาวิทยาลัยเชียงใหม่ และเป็นนักดนตรีอาชีพ เคยเล่นดนตรีร่วมกับ ศรายุทธ สุปัญโญ อัญชลี จงคดีกิจ เคยออกเทปกับ "วงเฉลียง" เมื่อปี พ.ศ. 2525 ร่วมกับ นิติพงษ์ ห่อนาค วัชระ ปานเอี่ยม และ ประภาส ชลศรานนท์ โดยรับหน้าที่เป็นนักร้องนำคู่กับวัชระ ปานเอี่ยม ในอัลบั้มชุด ​ปรากฏการณ์ฝน โดยการแนะนำของ เรวัต พุทธินันทน์ และเคยออกเทปกับวง "เดอะบ๊องค์" วงดนตรีที่นำเอาทำนองเพลงฝรั่งมาใส่เนื้อไทยแบบกวน ๆ เมื่อปี พ.ศ. 2526
สมชาย แสดงภาพยนตร์เรื่องแรก เรื่อง มนต์รักทรานซิสเตอร์ ต่อมามีผลงานแสดงภาพยนตร์และละครโทรทัศน์มากมาย โดยมักจะได้รับบทตัวประกอบ ที่มีบุคลิกตลกหน้าตาย ได้ชื่อว่าเป็นนักขโมยซีนอันดับหนึ่ง เช่นเดียวกับ อภิชาติ ชูสกุล และมีผลงานแสดงมากที่สุดคนหนึ่งในระยะหลัง
นอกเหนือจากผลงานแสดง สมชาย ศักดิกุล ยังเป็นผู้บรรยายการแข่งขันกีฬาเทนนิส ทางเคเบิลทีวี ทรูวิชั่นส์ และรับหน้าที่เป็นพิธีกรในรายการ เช้านี้...ที่หมอชิต อีกด้วย
ผลงาน > เพลง

เฉลียง อัลบั้ม ปรากฏการณ์ฝน (2525)
เดอะบ็องส์ อัลบั้ม หนูจ๋า (2526)
อยากบอก ร่วมกับ ไพบูลย์เกียรติ เขียวแก้ว เพลงประกอบละคร Reunion เรียนอยู่นี่